Neohelota

Neohelota er en slekt av biller som ser ut til å leve under løs bark eller ved utflytende sevje. Noen arter kan også finnes på blomster.

Utseende 
Avlange, flate, som oftest noe metalliske biller. Oversiden er uten tydelige hår, feltvis dekket av grove punktgroper med glatte områder mellom. Hodet er stort, sett ovenfra trekantet, fasettøynene er nokså store og ovale, og sitter ved hodets bakhjørner. Antennene er av varierende lengde, 11-leddete, det innerste leddet er pæreformet, de tre ytterste danner en kølle. Overkjevene (mandiblene) er kraftige og fremoverrettede. Brystskjoldet (pronotum) er litt bredere enn langt, med tydelig sidekant. Det er jevnt rundet tilsmalnet fremover. Bakkanten er noe tilbaketrukket i midten. Brystskjoldet har et mønster av tett punkterte områder med glatte, blanke områder mellom. Dekkvingene er avlange, parallellsidige, med lengdestriper. Hos de fleste artene er de mer eller mindre metalliske med to par avlange, gule flekker. Lengde- og tverr-rekker av punktgroper danner et nettmønster på dekkvingene. Beina er ganske korte. Den indre delen av lårene er oftest rødlig, resten av beina mørkt metalliske. Føttene har to lange klør. Undersiden er vanligvis mer eller mindre rødlig.

Levevis 
Man antar at både larver og voksne biller hos de fleste artene lever enten under løs bark på døde trær eller ved utflytende, gjærende sevje. Denne sevjen inneholder ulike slags mikroorganismer og det er sannsynligvis disse billene lever av. Noen arter kan fanges i feller med gjærende frukt.

Utbredelse 
Slekten er utbredt fra India i vest til Java i øst og nord til Øst-Sibir.

Systematisk inndeling 

 Ordenen biller, Coleoptera
 Underordenen Polyphaga
 Gruppen (infraorden) Cucujiformia
 Overfamilien glans- og flatbiller, Cucujoidea
 Familien Helotidae
 Slekten Neohelota Ohta, 1929

Liste over artene 

 Neohelota affinis (Ritsema, 1891)
 Neohelota attenuata (Ritsema, 1894)
 Neohelota barclayi Lee & Votruba, 2014
 Neohelota boulei (Ritsema 1915)
 Neohelota boysii (Ritsema, 1889)
 Neohelota brevis (Ritsema, 1891)
 Neohelota candezei (Ritsema, 1899)
 Neohelota cereopunctata (Lewis, 1881)
 Neohelota chinensis (Mader 1955)
 Neohelota consanguinea (Ritsema 1915)
 Neohelota cuccodoroi Lee & Votruba, 2013
 Neohelota culta (Olliff, 1882)
 Neohelota curvipes (Oberthür, 1883)
 Neohelota dohertyi (Ritsema, 1891)
 Neohelota dubia (Ritsema, 1891)
 Neohelota durelii (Ritsema 1905)
 Neohelota elongata (Ritsema 1905)
 Neohelota fryi (Ritsema, 1894)
 Neohelota guerinii (Hope, 1840)
 Neohelota guttata (Ritsema, 1893)
 Neohelota imtermedia (Ritsema 1905) 
 Neohelota jakli Lee & Votruba, 2011
 Neohelota krugeri (Ritsema 1900)
 Neohelota laosensis Lee & Votruba, 2013
 Neohelota lewisi (Ritsema 1915)
 Neohelota margarethae (Ritsema 1900)
 Neohelota mariae (Ritsema, 1899)
 Neohelota montana (Ohta 1929)
 Neohelota ocellata (Ritsema, 1881)
 Neohelota pusilla (Oberthür, 1883)
 Neohelota renati (Ritsema 1905)
 Neohelota rotundata (Ritsema, 1891)
 Neohelota serratipennis (Ritsema, 1891)
 Neohelota smetanai Lee & Votruba, 2013
 Neohelota sumbavensis (Ritsema 1909)
 Neohelota valentinae Lee & Votruba, 2013
 Neohelota vietnamensis Lee & Votruba, 2013

Referanser

Kilder 
 Lee, C.-F. og Satô, M. 2006. The Helotidae of Taiwan (Coleoptera: Cucujoidea). Zoological Studies 45 (4): 529-552. 
 Lee, C.-F. og Votruba, P. 2013. Revision of the Family Helotidae (Coleoptera: Cucujoidea). VII. The attenuata species Group of the genus Neohelota. Annals of the Entomological Society of America 106: 143-278.

Eksterne lenker 
 

Biller
Biller formelt beskrevet i 1929
Dyr formelt beskrevet av Yuai Ohta